Man in hof ná moord op Kaapstadse ma | Maroela Media
Laura Dryden is Vrydag vermoor.
'n Kaapstadse man het Maandag in die hof verskyn ná die moord op 'n ma van twee.
Die 36-jarige man het vlugtig in die Bishop Lavis-landdroshof verskyn, waar hy teregstaan vir die moord op Lauren Dryden.
Dryden (31), van Bonteheuwel, is Vrydag beroof en vermoor terwyl sy vir haar saamrygeleentheid huis toe vanaf haar werkplek in Epping gewag het. Sy het pas haar nagskof klaar gewerk.
Angus McKenzie, 'n wyksraadslid van Bonteheuwel, het buite die hof gesê die gemeenskap het Vrydag saamgewerk om 'n verdagte te help identifiseer.
"Ons staan saam as 'n gemeenskap," het McKenzie gesê.
Volgens hom is geslagsgebaseerde geweld 'n groot probleem en die aftakeling van die strafregstelsel moet dringend gepak word omdat die beskuldigde glad nie in 'n posisie moes gewees het om dié moord te kon pleeg nie.
"Daar was verskeie ander hofsake waarvoor hy tronk toe gestuur moes word.
"Ons is nie hier net om die familie te ondersteun nie, maar ook om druk op die hofstelsel te plaas sodat dit nie hierdie gesin weer in die steek laat nie. Dit kan nie nog 'n slagoffer in die steek laat nie. Hierdie ou moet tronk toe gaan.
"Hy moet die res van sy lewe in die tronk deurbring en nooit weer daglig sien nie. Daardie jong ma gaan nooit weer daglig sien nie," het McKenzie gesê.
Eric Ntabazalila, woordvoerder van die Nasionale Vervolgingsgesag (NVG), het gesê die saak is tot Maandag uitgestel sodat die beskuldigde regshulp kan bekom. Borgtogverrigtinge sal na verwagting ook dan begin.
Die patetiese strafregstelsel is aandadig in hierdie moord en die een op Brendin Horner waar die krimineel op vrye voet was na die soveelste inhegtenisname. SWAK!!!!!
SA se Regstelsel beskerm nie die Burgers maar is Misdaad Vriendelik
Jy maak jou nagskof klaar net om 'n paar pennies te verdien om jouself en familie aan die lewe te hou, dan hier kom 'n gemors aan en beroof en vermoor jou. Wat 'n ANC land!
blameer malema ! dis sy mense wat moor, roof en verkrag. Hy skuil agter die media en laat sy soogenaamde uneducated ground forces sy werk doen !!!!!!!!!!!!!!